turjo4nis/wikipedia-bn-dump-20250701 huggingface dataset:
পাবলো পিকাসো

পাবলো রুইজ ই পিকাসো (; ; ২৫ অক্টোবর ১৮৮১ – ৮ এপ্রিল ১৯৭৩), পাবলো পিকাসো হিসেবে পরিচিত, ছিলেন একজন স্প্যানিশ চিত্রশিল্পী, ভাস্কর, প্রিন্টমেকার, মৃৎশিল্পী, মঞ্চ নকশাকারী, কবি এবং নাট্যকার। বিংশ শতাব্দীর একজন বিখ্যাত এবং অত্যন্ত প্রভাবশালী শিল্পী হিসেবে তিনি কিউবিস্ট আন্দোলনের সহ-প্রতিষ্ঠাতা, গঠনকৃত ভাস্কর্যের উদ্ভাবন, কোলাজের সহ-উদ্ভাবন, এবং চিত্রশৈলীর বিস্তৃত ভিন্নতার কারণে অধিক পরিচিতি লাভ করেন। তার বিখ্যাত কাজের মধ্যে রয়েছে প্রোটো-কিউবিস্ট লেই দেমোয়াজেল দে'ভিনিয়োঁ (১৯০৭) এবং স্পেনের গৃহ যুদ্ধের বিরুদ্ধে আঁকা গের্নিকা (১৯৩৭)। পিকাসো, হেনরি মাতিসে এবং মার্সেল ডচাম্প এই তিনজন শিল্পী ২০শ শতাব্দীর শুরুতে প্লাস্টিক আর্টে বৈপ্লবীয় উন্নতি সাধনের মাধ্যমে চিত্রকর্ম, ভাস্কর্য, প্রিন্টমেকিং এবং মৃৎশিল্পে ব্যাপক পরিবর্তন ঘটান। পিকাসো ২০শ শতাব্দীর শিল্পে একজন শ্রেষ্ঠ-পরিচিত ব্যক্তিত্বে পরিণত হন।

কর্মজীবন 
১৮৯০ সালের পূর্বে বাবার অধীনে পিকাসোর প্রশিক্ষণ শুরু হয়। তাঁর সে সময়কার অগ্রগতি ফুটে উঠে বার্সেলোনায় মুইজিও পিকাসোতে সংগৃহীত চিত্রকর্মগুলোতে। জাদুঘরটি যে কোন প্রধান শিল্পীর প্রারম্ভিক কাজের সংগ্রহের জন্য প্রখ্যাত।

দামি শিল্পকর্ম 

২০১৫ সালের ১১ই মে স্পেনের কিংবদন্তি চিত্রশিল্পী পাবলো পিকাসোর আঁকা 'উইমেন অব আলজিয়ার্স' ছবিটি বিশ্বের সবচেয়ে দামি শিল্পিকর্মে পরিণত হয়েছিল । নিলামে চিত্রকর্মটি রেকর্ড ১৭ কোটি ৯৩ লাখ ৬৫ হাজার মার্কিন ডলারে বিক্রি হয়েছিল । বাংলাদেশি মুদ্রায় এর পরিমাণ প্রায় ১৪০০ কোটি টাকা । পিকাসোর এ তৈলচিত্রটিতে উজ্জ্বল রঙের ব্যবহার করা হয়েছিল । এতে পিকাসোয় সুপরিচিত কিউবিক ধারায় ছাপ রয়েছে । নগ্ন এক রমণীকে সেখানে দেখা গেছে । এটি পিকাসোর ১৫টি শিল্পকর্মের একটি সিরিজের অংশ ।

১৯৫৪-৫৫ সালের দিকে এটি এঁকেছিলেন তিনি । এটিতে A থেকে O  পর্যন্ত  ইংরেজি বর্ণমালার ব্যবহার ছিল । নিলামে সবচেয়ে বেশি দামে বিক্রি হাওয়া শিল্পকর্মের তালিকায় ছিল ব্রিটিশ চিত্রশিল্পী ফ্রান্সিস বেকন 'Three of Studies of Lusian Froyd' । ২০১৩ সালে নভেম্বরে এটি ১৪ কোটি ২৪ লাখ ডলারে বিক্রি হয় ।

উল্লেখযোগ্য শিল্পকর্ম 
 তেতে দি ফ্রেমে
 টেট ডি ফেমি (জ্যাকুলিন)
 ল্য মুঁল্যা দ্য লা গালেৎ
 দ্য ব্লু রুম
 ওল্ড গিটারিস্ট
 সেল্‌ফ-পাের্ট্রেট
 টু নুডস
 থ্রি মুজিশিয়ানস্‌
 মডেল অ্যান্ড ফিশবৌল
 গের্নিকা
 উইমেন অব আলজিয়ার্স
 দ্য ব্লু রুম
 আভাগঁর রমণীবৃন্দ
 থ্রি ড্যান্সার্স
 গিটার
 গ্লাস অব আবস্যাঁৎ
 সিটেড বাথার
 গােয়ের্নিকা
 পালােমা বা শান্তিকপােত

তথ্যসূত্র

বহিঃসংযোগ 

 Union List of Artist Names, Getty Vocabularies. ULAN Full Record Display for Pablo Picasso. Getty Vocabulary Program, Getty Research Institute. Los Angeles, California
Picasso's works at the Guggenheim Museum 
 
 Guggenheim Museum Biography
 Metropolitan Museum of Art (New York City)
 Musée National Picasso (Paris, France)
 Museo Picasso Málaga (Málaga, Spain)
 Museu Picasso (Barcelona, Spain)
 
 National Gallery of Art
 Los Angeles County Museum of Art (LACMA) (Los Angeles, California)

১৮৮১-এ জন্ম
১৯৭৩-এ মৃত্যু
স্পেনীয় নাস্তিক
স্পেনীয় সাম্যবাদী
ফ্রান্সে স্পেনীয় প্রবাসী
স্পেনীয় কুমোর
স্পেনীয় ভাস্কর
আধুনিক চিত্রশিল্পী
ফরাসি কমিউনিস্ট পার্টির সদস্য
লেনিন শান্তি পুরস্কার প্রাপক
স্পেনীয় চিত্রশিল্পী
২০শ শতাব্দীর ভাস্কর
প্রাক্তন রোমান ক্যাথলিক
স্পেনীয় বংশোদ্ভূত ফরাসি ব্যক্তি
জাক শিরাক

জাক র‌্যনে শিরাক () (২৯শে নভেম্বর ১৯৩২–২৬ সেপ্টেম্বর ২০১৯) ফ্রান্সের প্রাক্তন রাষ্ট্রপতি। তিনি প্রথমবার ১৯৯৫ সালে এবং দ্বিতীয়বার ২০০২ সালে প্রেসিডেন্ট নির্বাচিত হন।

শিরাক আঁস্তিতুত দেত্যুদ পোলিতিক দ্য পারি এবং একোল নাসিওনাল দাসমিনিস্ত্রাসিওঁ-তে পড়াশোনা শেষ করে একজন উচ্চপদস্থ সরকারি কর্মচারী হিসেবে কর্মজীবন শুরু করেন। শিঘ্রই তিনি রাজনীতিতে যোগ দেন এবং পরবর্তীকালে অনেক গুরুত্বপূর্ণ পদে আসীন হন। এগুলির মধ্যে আছে ফ্রান্সের কৃষিমন্ত্রী, ফ্রান্সের প্রধানমন্ত্রী, প্যারিসের মেয়র ও সবশেষে ফ্রান্সের রাষ্ট্রপতি।

ফ্রঁসোয়া মিতেরঁ-র পরে শিরাকই দুইটি মেয়াদ পূর্ণকারী একমাত্র রাষ্ট্রপতি।

তথ্যসূত্র

বহিঃসংযোগ

ফ্রান্সের রাষ্ট্রপতি
১৯৩২-এ জন্ম
ফরাসি রাজনীতিবিদ
ফ্রান্সের প্রধানমন্ত্রী
২০১৯-এ মৃত্যু
লিসে কার্নোর প্রাক্তন শিক্ষার্থী
ফরাসি রোমান ক্যাথলিক
হার্ভার্ড সামার স্কুলের প্রাক্তন শিক্ষার্থী
ওয়াট

ওয়াট () আন্তর্জাতিক একক পদ্ধতিতে ক্ষমতার একক। স্কট্‌স ইঞ্জিনিয়ার

সংজ্ঞা 
এক ওয়াট হল সেকেন্ডে ১ জুল কাজ করার সমতুল্য।

 ১ W = ১ J/s = ১ নিউটন মিটার প্রতি সেকেন্ডে = ১ কিলোগ্রাম*মিটার২*সেকেন্ড−৩

নামের উৎস 
ওয়াট নামটি রাখা হয়েছে ইংরেজ বিজ্ঞানী ও বাষ্পীয় ইঞ্জিনের আবিষ্কারক জেমস ওয়াট এর নামানুসারে। ব্রিটিশ বিজ্ঞান অগ্রবর্তীকরণ সংস্থা বা British Association for the Advancement of Science এর দ্বিতীয় সম্মেলনে ১৮৮৯ খ্রীস্টাব্দে এটি গৃহীত হয়। ১৯৬০ খ্রীস্টাব্দে আন্তর্জাতিক ভাবে এটি স্বীকৃত হয়।

ওয়াট হতে সৃষ্ট একক

কিলোওয়াট-ঘণ্টা 
এক কিলোওয়াট ঘণ্টা হল শক্তির একক, যা ৩৬,০০,০০০ জুল শক্তি বা কাজের সমতুল্য। অর্থাৎ ১ কিলোওয়াট বা ১০০০ ওয়াট ক্ষমতায় ১ ঘণ্টায় সম্পাদিত কাজের পরিমাণকে কিলোওয়াট ঘণ্টা বলে। সাধারণতঃ বিদ্যুৎ সরবরাহে এই এককটি ব্যবহৃত হয়।

বেতার সম্প্রচার কেন্দ্রের ক্ষমতা হিসাব করাতেও ওয়াট ব্যবহৃত হয়।

মেগা ওয়াট 

বৈদ্যুতিক ওয়াট (abbreviation: We) হল বৈদ্যুতিক শক্তির একক।

তাপীয় ওয়াট (abbreviation: Wt) হল তাপের একক।

তথ্যসূত্র

বহিঃসংযোগ 
 Nelson, Robert A., "The International System of Units Its History and Use in Science and Industry". Via Satellite, February 2000.

এসআই একক
এসআই লব্ধ একক
জাক কার্তিয়ে

জাক কার্তিয়ে (, উচ্চারণ: [ʒak kaʁtje]; ৩১ ডিসেম্বর ১৪৯১ – ১ সেপ্টেম্বর ১৫৫৭) ছিলেন একজন ফরাসি অভিযাত্রী।যিনি রাজা প্রথম ফ্রাঁসোয়া এর যুগে ৪  টি অভিযান পরিচালনা করেন। তিনি ১৫৩৪ খ্রিস্টাব্দের ২ এপ্রিল সান্ট মালো বন্দর থেকে আটলান্টিক মহাসাগর পারি দিয়ে উওর আমেরিকার দিকে অভিমুখী হন অতঃপর কানাডা আবিষ্কার করেন।তাকে কানাডার অন্যতম আবিস্কারক মনে করা হয়। তাকে ফরাসী আবিষ্কাকারকদের অগ্রদূত হিসেবে বিবেচনা করা হয় যারা এসকল অঞ্চল আবিষ্কার করেছে। তিনি সেন্ট লরেন্স নদী ও অর্লেয়ঁ দ্বীপ যা কানাডার কুইবেক অঞ্চলে অবস্থিত আবিষ্কার করেন। কার্তিয়ে প্রথম ইউরোপীয় যিনি সেন্ট লরেন্স নদী ও সেন্ট লরেন্স নদীর তীরের বর্ণনা ও মানচিত্র প্রস্তুত করেন এবং স্ট্যাডাকোনা (কুইবেক সিটি) ও হোশেলাগা (মন্ট্রিয়ল আইল্যান্ড) এ দেখা দুটি বড় স্থাপনার নামানুসারে ইরোকোয়াস ভাষায় এই এলাকার নামকরণ করেন "কানাডার দেশ"।

জীবনী
কার্তিয়ে ১৪৯১ সালের ৩১ ডিসেম্বর ব্রিটানির উত্তর-পশ্চিম উপকূলের সায়েন্ত-মালোয় জন্মগ্রহণ করেন। কার্তিয়ে একজন সম্মানীয় নাবিক ছিলেন যিনি ১৫২০ সালে এক অভিজাত পরিবারের কন্যা মারি কাথরিন দেস গ্রাঞ্চেকে বিয়ে করে তার সামাজিক মর্যাদা আরও উন্নত করেন। সেন্ট মালোতে তার সুনাম ছিল এবং বাপ্টিজম রেজিস্টারে তাকে প্রায়ই ধর্মপিতা বা সাক্ষী হিসেবে দেখা যেত।

কার্তিয়ে ১৫৫৭ সালের ১ সেপ্টেম্বর এক মহামারি চলাকালীন মৃত্যুবরণ করেন। ধারণা করা হয় তিনি জ্বরবিকারে মারা যান, যদিও বেশির ভাগ সূত্রে তার মৃত্যুর কারণ অজানা হিসেবে বর্ণিত। তাকে সায়েন্ত ভিনসেন্ত ক্যাথেড্রালে সমাহিত করা হয়।

জাহাজ
জাক কার্তিয়ে ব্যবহৃত জাহাজসমূহ হল:
 গ্রান্দ হার্মেইন
 ১৫৩৪ সালে ফ্রান্সে নির্মিত হয়। ১৯৩৫ সালে ফ্রান্সের রাজা কার্তিয়েকে প্রদান করেন। কার্তিয়ে ১৫৩৫-১৫৩৬ এবং ১৫৪১-১৫৪২ সালের সমুদ্রযাত্রায় ব্যবহার করেন।
 পেতিত হার্মেইন
 ফ্রান্সে নির্মিত হয়। কার্তিয়ে ১৫৩৫-১৫৩৬ সালের সমুদ্রযাত্রায় ব্যবহার করেন এবং ১৫৩৬ সালের বসন্তে সায়েন্ত-চার্লস নদীতে পরিত্যক্ত হয় কারণ আগের শীতে কুইবেক শহরে অনেক নাবিক মারা যান।
 এমারিয়ন
 ফ্রান্সে নির্মিত হয়। ১৫৩৫-১৫৩৬ এবং ১৫৪১-১৫৪২ সালের সমুদ্রযাত্রায় ব্যবহৃত হয়।
 জর্জ
 ফ্রান্সে নির্মিত হয়। ১৫৪১-১৫৪২ সালের সমুদ্রযাত্রায় ব্যবহৃত হয়।
 সায়েন্ত-ব্রিয়েক্স
 ফ্রান্সে নির্মিত হয় এবং ১৫৪১-১৫৪২ সালের সমুদ্রযাত্রায় ব্যবহৃত হয়।

তথ্যসূত্র

আরও পড়ুন

 
 
 Guitard, Michèle (1984). Jacques Cartier in Canada. Ottawa: National Library of Canada. Text in English and in French, in parallel columns.

বহিঃসংযোগ

 
 
English translation of Cartier's accounts
Jacques Cartier at Civilization.ca
Watch a Heritage Minutes feature on Jacques Cartier

১৪৯১-এ জন্ম
১৫৫৭-এ মৃত্যু
ফরাসি অভিযাত্রী
ফরাসি রোমান ক্যাথলিক
শামসুদ্দিন ইলতুতমিশ

শামসুদ্দিন ইলতুতমিশ দিল্লির মামলুক সালতানাতের একজন সুলতান ছিলেন। তিনি ১১৮০ সালে জন্মগ্রহণ করেন। তাকে দিল্লি সালতানাতের প্রকৃত প্রতিষ্ঠাতা বলা হয়। 

১১৯২ সালে তিনি কুতুবউদ্দিন আইবেকের ক্রীতদাস হিসেবে জীবন শুরু করেন। ইলতুৎমিশ তুখোড় মেধার অধিকারী ছিলেন বিধায় কুতুবউদ্দিন আইবেক তাকে দাসত্ব থেকে মুক্তি দিয়ে নিজ কন্যাকে তার সাথে বিয়ে দেন এবং বদায়ুনের শাসনকর্তা হিসেবে নিয়োগ করেন।

জীবনী 
তার ভাইয়েরা তার রুপ ও যোগ্যতায় ইর্ষান্বিত হয়ে তাকে এক দাস ব্যবসায়ীর কাছে বিক্রি করে দেয়। বিক্রির পর তাকে বুখারার কাজী সদর জং কিনে নেন। বুখারায় তিনি ভাল শিক্ষা ও প্রশিক্ষণ পান। এর পরে তাকে দিল্লি নিয়ে আসা হয়, সেখানে তাকে কুতুবউদ্দিন আইবেক কিনে নেন। কুতুবউদ্দিন আইবেক তার যোগ্যতা খুশি হয়ে তাকে সার-জান্দার ( প্রধান প্রহরী ) হিসেবে নিয়োগ দেন। কঠোর প্ররিশ্রমের দ্বারা তিনি আমির-ই-শিকার এবং পরে গোয়ালিয়রের আমির হিসেবে উন্নিত হন। আইবেক তার কন্যাকে ইলতুতমিশের সাথে বিয়ে দেন। কুতুবউদ্দিন আইবেকের মৃত্যুর পর তার পুত্র শাসনভার গ্রহণের অযোগ্য প্রমাণিত হলে তুর্কিরা তাকে সুলতান হিসেবে মনোনিত করে। ইলতুতমিশ একজন যোগ্য শাসক ছিলেন। তিনি জ্ঞানী, প্রশাসক ও উচ্চপদস্থ সেনাকর্মকর্তাদের দেশে নিয়ে আসেন যারা মঙ্গল আক্রমণের সময় চলে গিয়েছিল। এদের নিয়ে ইলতুতমিশ এক শক্ত প্রশাসনিক ব্যবস্থা গড়ে তোলেন।

ধর্মপ্রান ইলতুতমিশ 
তিনি ধর্মপ্রান ছিলেন এবং দরবেশদের গভীরভাবে শ্রদ্ধা করতেন। কুতুবউদ্দিন বখতিয়ার কাকি তার সময়ের একজন বিখ্যাত দরবেশ।
তিনি কখনো নামায কাযা করেন নি। তিনি 
কুতুব উদ্দীন বখতিয়ার কাকীর জানাযার ইমামতি করেন।

স্থাপত্য 
কুতুবউদ্দিন আইবেকের শুরু করা কুতুব মিনারের কাজ ইলতুতমিশের সময় শেষ হয়। তিনি আজমিরে একটি বিখ্যাত মসজিদ তৈরি করেন।

অর্থনীতি 
ইলতুতমিশ দিল্লীর সুলতানদের মধ্যে সর্বপ্রথম খাঁটি আরবি মুদ্রার প্রবর্তন করেন। ভারতবর্ষে রোপো বা তঙ্কা (১৭৫ গ্রাম) ও তাম্র মুদ্রা বা জিতল এই দুটি মুদ্রার প্রচলন করেন। নামে অভিহিত হত। তার সময়ে বাগদাদের আব্বাসীয় খলিফা মুনতানজির বিল্লাহ ১২২৯ সালে ভারতে বিপুল বিনিয়োগ করেন।

সাম্রাজ্যের বিদ্রোহ দমন ও বিস্তার 
ইলতুতমিশ একজন মহান শাসক ছিলেন। তিনি নতুন বিজিত অঞ্চলগুলোর বিদ্রোহ থেকে সাম্রাজ্যকে রক্ষা করেন। ঘুরি বংশের নাসিরউদ্দিন কুবাচাহ নিজ রাজ্যের স্বাধীনতা ঘোষণা করে উচ, মুলতান এবং লাহোর দখল করে নেন। অন্যদিকে, তুর্কি বংশোদ্ভূত তাজউদ্দিন ইলদিজ গজনীতে স্বাধীনতা ঘোষণা করেন। ইলতুতমিশ দ্রুত পরিস্থিতি সামলে নিয়ে তাদের উভয়কে পরাজিত করেন। ১২২৫ সালে তিনি বাংলার খিলজী বংশের শাসক হুসামউদ্দিন ইয়াজকে পরাজিত করে বাংলা দখল করে নেন। তিনি সিন্ধুর সুম্রা শাসকের পরাজিত করেণ। ১২৩১ সালে ইলতুতমিশ গোয়ালিয়রের কেল্লা অবরুদ্ধ করেণ। গোয়ালিয়রের শাসক মঙ্গল দেব একবছর পর পলায়ন করলে ইলতুতমিশ গোয়ালিয়র শহর দখল করেন। ইলতুতমিশ মালওয়া, বিলসা, উজ্জান দখল করেন এবং দক্ষিণে তার সাম্রাজ্য নারবাদ পর্যন্ত বিস্তৃত করেন।

বৈদেশিক সম্পর্ক 

ইলতুতমিশের আমলে চেঙ্গিস খান জালালউদ্দিন খোয়ারিজমিকে পরাজিত করে আতুকের নিকটে চলে আসে। জালালউদ্দিন ইলতুতমিশের কাছে আশ্রয় প্রার্থনা করেন। কিন্তু ইলতুতমিশ চেঙ্গিস খানের বিরুদ্ধে যেতে চান নাই, ফলে জালালউদ্দিনকে চিঠি লিখে জানান দিল্লি আবহাওয়া ভাল নয়, এই আবহাওয়া জালালউদ্দিন সহ্য করতে পারবেন না। তখন জালালউদ্দিন সিন্ধু হয়ে ইরান চলে যান। এভাবে ইলতুতমিশ তার নব্য মুসলিম সম্রাজ্যকে মঙ্গল আক্রমণ থেকে রক্ষা করেন।

উপাধি
সুলতান-ই-আজম

দিল্লি সালতানাত
ভারতবর্ষের মুসলিম শাসক
ভারতের ইতিহাস
দিল্লির মামলুক সুলতান
তুর্কি ক্রীতদাস
১১৮০-এ জন্ম
১২৩৬-এ মৃত্যু
১৩শ শতাব্দীর ভারতীয় রাজশাসক
মেনেস

মেনেস (গ্রিক: Μήνης; , সম্ভবত উচ্চারিত ঃ * বা মেনি) ছিলেন প্রাচীন মিশরের প্রাথমিক রাজবংশীয় সময়কালের ফারাও। মিশরীয় ঐতিহ্য অনুসারে তিনিই উচ্চ ও নিম্ন মিশরকে একত্রিত করেন। প্রথম রাজবংশের প্রতিষ্ঠাতা হিসেবেও তাকে অনেকে গণ্য করে থাকেন। খ্রিস্টপূর্ব ৩১০০ অব্দে (মতান্তরে খ্রিস্টপূর্ব ৩০০০-২৯০০ অব্দে) মেনেস জন্মগ্রহণ করেন বলে ধারণা করা হয়।

তথ্যসূত্র

অতিরিক্ত পাঠ 
 .

বহিঃসংযোগ 
 Narmer: Titulary
 The Contendings of Horus and Seth
 Image of Menes on Aldokkan Ancient Egyptian Civilization

মিশরীয় পুরাণ
মিশরের প্রথম রাজবংশের ফারাও
দুর্ঘটনাজনিত মৃত্যু
ব্যক্তি, যার অস্তিত্ব বিতর্কিত
প্রথম উইলিয়াম (ইংল্যান্ড)

প্রথম উইলিয়াম বা দিগ্‌বিজয়ী উইলিয়াম (William the Conqueror; আনু. ১০২৮ - ৯ই সেপ্টেম্বর, ১০৮৭) ছিলেন ইংল্যান্ডের প্রথম নরমান রাজা। তিনি ১০৬৬ থেকে ১০৮৭ সালে তার মৃত্যু পর্যন্ত শাসন করেছেন। তিনি ১০৬৬ সালে মাত্র কয়েক হাজার সৈন্য নিয়ে ইংল্যান্ডের সিংহাসন দখল করে নেন। সেই থেকে আজ পর্যন্ত কোনো শক্তিই ইংল্যান্ড দখল করতে পারে নি।

উইলিয়াম নরমান্ডির ডিউক প্রথম রবার্টের সন্তান। রবার্ট অবিবাহিত ছিলেন। উইলিয়াম রবার্টের পরিচারিকা হারলেভার গর্ভে জন্মগ্রহণ করেন। রবার্টের অবৈধ সন্তান হওয়ার তার মৃত্যুর পর উইলিয়ামের উত্তরাধিকার সম্পর্কিত ঝামেলা পোহাতে হয়। তার শৈশবে ও কৌশরে নরমানের অভিজাত পরিবারদের মধ্যে দ্বন্দ্ব লেগে ছিল। ১০৪৭ সালে উইলিয়াম এই বিদ্রোহ দমনে সফল হন এবং তার কর্তৃত্ব স্থাপন শুরু করেন। ১০৫০-এর দশকে ফ্লান্ডার্সের মাটিল্ডার সাথে তার বিবাহের ফলে ক্ষমতাধর মিত্রের সাথে তার যোগসূত্র স্থাপিত হয়। তার বিবাহের সময় তিনি তার সমর্থক, বিশপ ও অ্যাবটদের নরমান চার্চে একত্রিত করেন। ক্ষমতার একত্রীকরণের ফলে তিনি তার রাজত্ব সম্প্রসারণ করতে থাকেন এবং ১০৬২ সালে উইলিয়াম তার পার্শ্ববর্তী মাইন কাউন্টি দখল করেন।

১০৫০-এর দশক ও ১০৬০-এর দশকের শুরুর দিকে উইলিয়াম ইংল্যান্ডের রাজসিংহাসনের দাবীদার হয়ে ওঠেন। সেসময়ে সিংহাসনে অধিষ্ঠিত ছিলেন এডওয়ার্ড। অন্যান্য দাবীদার ছিলেন ক্ষমতাধর ইংরেজ আর্ল হ্যারল্ড গডউইনসন। এডওয়ার্ড ১০৬৬ সালে মৃত্যুশয্যায় তাকে পরবর্তী রাজা বলে ঘোষণা দিয়ে যান। উইলিয়াম বলেন এডওয়ার্ড তাকে পূর্বে সিংহাসনের ভার দেওয়ার কথা বলেছিলেন এবং হ্যারল্ড তাকে সমর্থন দেওয়ার শপথ নিয়েছিলেন। উইলিয়াম তার সৈন্যদল নিয়ে ১০৬৬ সালের সেপ্টেম্বর মাসে ইংল্যান্ড আক্রমণ করে এবং ১০৬৬ সালের ১৪ই অক্টোবর হ্যাস্টিংসের যুদ্ধে হ্যারল্ডকে পরাজিত করে ও হত্যা করে। ১০৬৬ সালের ক্রিসমাস দিবসে লন্ডনে উইলিয়াম সিংহাসনে আসীন হন।

প্রারম্ভিক জীবন
উইলিয়াম ১০২৭ বা খুব সম্ভবত ১০২৮ সালের শেষের দিকে নরমান্ডির ডিউচির ফালাইসে জন্মগ্রহণ করেন। তার পিতা প্রথম রবার্ট এবং তার পিতামহ দ্বিতীয় রিচার্ড ছিলেন নরমান্ডির ডিউক। তার মাতা হেরলেভা ফালাইসের ফুলবার্টের কন্যা। ফুলবার্ট সম্ভবত একজন চামড়া বা সুগন্ধি ব্যবসায়ী ছিলেন। হেরলেভা সম্ভবত ডিউকের গৃহপরিচারিকা ছিলেন এবং রবার্টের সাথে তার বিয়ে হয়নি। পরবর্তীতে তিনি হারলুইন দে কন্তেভিলকে বিয়ে করেন। কন্তেভিল ঔরসে তার দুই পুত্র বায়ুর অডো ও রবার্ট এবং একটি কন্যা জন্মগ্রহণ করে, যার নাম জানা যায়নি। হারলেভার এক ভাই ওয়াল্টার উইলিয়ামের নাবালক থাকাকালীন তার সমর্থক ও রক্ষী ছিলেন। রবার্টের অন্য আরেক গৃহপরিচারিকার গর্ভে অ্যাডিলেড নামে উইলিয়ামের এক সৎ বোন ছিল।

পাদটীকা

তথ্যসূত্র

১০২৮-এ জন্ম
১০৮৭-এ মৃত্যু
ইউরোপে ১১শ শতাব্দীর শাসক
১১শ শতাব্দীর ইংল্যান্ডের শাসক
ইংরেজ রোমান ক্যাথলিক
ইংরেজ শাসক
ফরাসি বংশোদ্ভূত ইংরেজ ব্যক্তি
ফরাসি রোমান ক্যাথলিক
রোমান ক্যাথলিক শাসক
১০২০-এর দশকে জন্ম
এন্ডোপ্লাজমিক রেটিকুলাম

এন্ডোপ্লাজমিক রেটিকুলাম বা অন্তঃপ্লাজমীয় জালিকা হলো কোষের সাইটোপ্লাজমে অবস্থিত একপ্রকার জালিকাকার অঙ্গাণু। এরা একক আবরণী ঝিল্লি দ্বারা বেষ্টিত অসংখ্য সূক্ষ্ম সূক্ষ্ম নালিকা এবং পরস্পর সংযোগ স্থাপন করে একটি জালকের সৃষ্টি করে। ১৯৪৫ সালে বিজ্ঞানী পর্টার, হেলেন পি. থমসন এবং ফ্রান্সিস কেলমেন সর্বপ্রথম যকৃত কোষে এন্ডোপ্লাজমিক রেটিকুলাম আবিষ্কার করেন। নামকরণ করেন ১৯৫৩ সালে।

এন্ডোপ্লাজমিক রেটিকুলাম শুধু মাত্র সুকেন্দ্রিক কোষে পাওয়া যায়। এর পৃষ্ঠে রাইবোজম দানা থাকলে তাকে অমসৃণ এন্ডোপ্লাজমিক রেটিকুলাম বলে যা প্রোটিন সংশ্লেষে সক্ষম। এবং রাইবোজম দানা না থাকলে তাকে মসৃণ এন্ডোপ্লাজমিক রেটিকুলাম বলে যা লিপিড সংশ্লেষে সক্ষম। প্রাণিকোষে মসৃণ এন্ডোপ্লাজমিক রেটিকুলাম লিপিড সদৃশ স্টেরয়েড হরমোনগুলি সংশ্লেষ করে l এন্ডোপ্লাজমিক রেটিকুলাম মাইটোকন্ড্রিয়া, কোষগহ্বর এগুলো সৃষ্টিতে গুরুত্বপূর্ণ ভূমিকা পালন করে।

অবস্থান 
এরা সাইটোপ্লাজমে অবস্থান করে। যকৃত, অগ্ন্যাশয় ও অন্তঃক্ষরা গ্রন্থি কোষে বেশি দেখা যায়। অগ্ন্যাশয়, ফাইব্রোব্লাস্ট এবং প্লাজমা কোষে অমসৃণ এন্ডোপ্লাজমিক রেটিকুলামের পরিমাণ বেশি।

উৎপত্তি 
সাইটোপ্লাজমীয় ঝিল্লি, নিউক্লীয় ঝিল্লি অথবা কোষঝিল্লি হতে এদের উৎপত্তি হয় বলে বিজ্ঞানীরা মনে করেন।

আকার ও গঠন 
ভৌত গঠন:

গঠনগতভাবে এরা তিন প্রকার; যথা-
 সিস্টার্নি (Cisternae):এরা দেখতে চেপ্টা,শাখাহীন ও লম্বা চৌবাচ্চার মতো। সাইটোপ্লাজমে পরস্পর সমান্তরালে বিন্যস্ত থাকে। এগুলো ৪০-৫০ মিলি মাইক্রন পুরু। এদের গায়ে অনেক সময় রাইবোসোম যুক্ত থাকে।
 ভেসিকল(Vesicles):এগুলো বরতুলাকার ফোস্কার মতো। ২৫-৫০ মিলি মাইক্রন ব্যাস যুক্ত।
 টিউবিউল(Tubules):এগুলো নালিকার মতো,শাখান্বিত বা অশাখ। এদের ব্যাস ৫০-১৯০ মিলি মাইক্রন। এদের গায়ে সাধারণত রাইবোসোম যুক্ত থাকে না।

রাসায়নিক গঠন:

প্রোটিন (৬০-৭০ ভাগ)

লিপিড (৩০-৪০ ভাগ)

প্রায় ১৫ ধরনের উপস্থিতি লক্ষ্য করা যায়- NADH ডায়াফোরেজ, সক্রিয় ATPase, গ্লুকোজ ৬-ফসফেটেজ ইত্যাদি। অমসৃণ রেটিকুলামে আরএনএ ও গ্লাইঅক্সিজোম পাওয়া যেতে পারে। অমসৃণ রেটিকুলামের বিচ্ছিন্ন ক্ষুদ্র অংশকে মাইক্রোসোম (Microsome) বলে।

কাজ 
এন্ডোপ্লাজমিক রেটিকুলাম নিম্নোক্ত কাজ সম্পাদন করে:

১. সাইটোপ্লাজমকে ছোট ছোট অংশে ভাগ করা।

২. অমসৃণ রেটিকুলাম প্রোটিন সংশ্লেষণে ভূমিকা পালন করে।

৩. মসৃণ এন্ডোপ্লাজমিক রেটিকিউলাম ফসফোলিপিড, গ্লাইকোজেন সংশ্লেষ করে।

৪. ক্যালসিয়াম ও অন্যান্য আহিত কণাদের সঞ্চয় ও দরকারমত নিঃসরণ (যেমন পেশী সঞ্চালনে)।

৫. কিছু রেচনপদার্থের পরিশোধন.

৬. এটি প্রোটোপ্লাজমের কাঠামো হিসেবে কাজ করে ।

৭. এটি লিপিড ও প্রোটিন এর অন্তঃবাহক হিসেবে কাজ করে।

৮. রাইবোসোম, গ্লাইঅক্সিসোমের আকার ধারণ করে।

৯. কোষের বিষাক্ত পদার্থ নিষ্ক্রিয় করে।

১০. কোষপ্রাচীরের জন্য সেলুুুলোজ তৈরী করে।

আরও দেখুন

তথ্যসূত্র 

অণুজীববিজ্ঞান
জীববিজ্ঞান
অঙ্গাণু
হুমায়ুন

মির্জা নাসির উদ্দিন মুহম্মদ হুমায়ূন (ফার্সি: میرزا نصیرالدین محمد همایون) (মার্চ ৬, ১৫০৮ - ২৭ জানুয়ারী, ১৫৫৬) মুঘল সাম্রাজ্যের দ্বিতীয় সম্রাট, যিনি ১৫৩০ খ্রিষ্টাব্দ থেকে ১৫৪০ খ্রিষ্টাব্দ এবং ১৫৫৫ খ্রিস্টাব্দ থেকে ১৫৫৬ খ্রিষ্টাব্দ পর্যন্ত দুই দফায় আধুনিক আফগানিস্তান, পাকিস্তান এবং ভারতের উত্তরাঞ্চলে রাজত্ব করেছেন। তিনি এই সাম্রাজ্যের প্রতিষ্ঠাতা সম্রাট বাবরের পুত্র ছিলেন। তিনি তার পিতা বাবরের মতই তার রাজত্ব হারিয়েছিলেন, কিন্তু পারস্য সাম্রাজ্যের বাদশাহ শাহ তাহমাস্প এর সহায়তায় পরিনামস্বরূপ আরও বড় রাজ্য পেয়েছিলেন।

১৫৩০-এর ডিসেম্বরে, হুমায়ুন ভারতীয় উপমহাদেশের মুঘল ভূখণ্ডের শাসক হিসেবে দিল্লির সিংহাসনে তার পিতার উত্তরাধিকারী হন। হুমায়ূন যখন ২২ বছর বয়সে ক্ষমতায় আসেন তখন তিনি একজন অনভিজ্ঞ শাসক ছিলেন। তার সৎ ভাই, কামরান মির্জা তাদের পিতার সাম্রাজ্যের উত্তরতম অংশ কাবুল এবং কান্দাহার উত্তরাধিকারসূত্রে পেয়েছিলেন। পরে মির্জা হুমায়ূনের তিক্ত প্রতিদ্বন্দ্বী হয়ে উঠে।

হুমায়ুন শেরশাহ সুরির কাছে পরাজিত হয়ে মুঘল সাম্রাজ্য হারিয়েছিলেন, কিন্তু সাফাভি রাজবংশর সহায়তায় ১৫ বছর পরে তা পুনরুদ্ধার করেন। এরপর, হুমায়ুন খুব অল্পদিনের মধ্যে সাম্রাজ্যের সীমা বৃদ্ধি করেন।

পটভূমি 
বাবর তার সাম্রাজ্যের অঞ্চল দুটি তার দুই ছেলের মধ্যে ভাগ করার সিদ্ধান্ত ভারতে অস্বাভাবিক ছিল, যদিও চেঙ্গিস খানের সময় থেকেই  মধ্য এশিয়ায় এটি একটি সাধারণ অনুশীলন ছিল। বেশিরভাগ রাজতন্ত্রের বিপরীতে, তৈমুরিয়রা চেঙ্গিস খানে উদাহরণ অনুসরণ করেছিল এবং পুরো রাজত্ব বড় পুত্রের উপরে ছাড়েনি। যদিও সেই ব্যবস্থার অধীনে কেবল একজন চিংসিদই সার্বভৌমত্ব এবং খানাল কর্তৃত্বের দাবি করতে পারে, তবে প্রদত্ত উপ-শাখার মধ্যে যে কোনও পুরুষ চেঙ্গিজসিয়র (চেঙ্গিস খানের পরবর্তী প্রজন্ম) সিংহাসনের সমান অধিকার ছিল।মৃত্যুর পরে চেঙ্গিস খানের সাম্রাজ্য শান্তিপূর্ণভাবে তার পুত্রদের মধ্যে বিভক্ত হয়ে পড়েছিল।

তৈমুর নিজেই তার অঞ্চলগুলি পীর মুহাম্মদ, মিরান শাহ, খলিল সুলতান এবং শাহরুখের মধ্যে ভাগ করেছিলেন, যার ফলে আন্তঃ পারিবারিক যুদ্ধ হয়েছিল। বাবরের মৃত্যুর পরে হুমায়ূনের অঞ্চলগুলি সবচেয়ে কম সুরক্ষিত ছিল। তিনি মাত্র চার বছর শাসন করেছিলেন এবং সমস্ত উমরাহ (আভিজাত ব্যক্তিরা) হুমায়ূনকে ন্যায়সঙ্গত শাসক হিসাবে দেখতেন না। প্রকৃতপক্ষে, বাবর যখন অসুস্থ হয়ে পড়েছিলেন, তখন কিছু উমরাহ তার শ্যালক মাহদী খাজা কে শাসক হিসাবে বসানোর চেষ্টা করেছিলেন। যদিও এই প্রচেষ্টা ব্যর্থ হয়েছে, এটি আগত সমস্যা গুলোর লক্ষণ ছিল।

মৃত্যু 
নাসিরউদ্দীন মুহাম্মদ হুমায়ুন ১৫৫৬ খ্রিস্টাব্দের ২৬শে জানুয়ারি দিনপানাহ নামক শহরে তার নিজ গ্রন্থাগারের সিঁড়ি থেকে পড়ে গিয়ে মারাত্মক ভাবে আহত হয়ে মৃত্যুবরণ করেন।

তথ্যসূত্র

গ্রন্থপঞ্জি 

 ; English translation only, as text
 
 
 Cambridge History of India, Vol. III & IV, "Turks and Afghan" and "The Mughal Period". (Cambridge) 1928
 Muzaffar Alam & Sanjay Subrahmanyan (Eds.) The Mughal State 1526–1750 (Delhi) 1998
 William Irvine The Army of the Indian Moghuls. (London) 1902. (Last revised 1985)

মুঘল সম্রাট
ভারতবর্ষের মুসলিম শাসক
১৫০৮-এ জন্ম
১৫৫৬-এ মৃত্যু
চেঙ্গিস খানের বংশধর
ভারতে দুর্ঘটনাজনিত মৃত্যু
আকবর
কাবুলের ব্যক্তি
বঙ্কিমচন্দ্র চট্টোপাধ্যায়ের সাহিত্যকর্ম

সাহিত্যসম্রাট বঙ্কিমচন্দ্র চট্টোপাধ্যায়ের সাহিত্যচর্চা শুরু হয় ১৮৫২ খ্রিষ্টাব্দে, "সংবাদ প্রভাকর" পত্রিকায় কবিতা প্রকাশের মাধ্যমে। বাংলা ভাষায় প্রথম সার্থক উপন্যাস দুর্গেশনন্দিনী (১৮৬৫) তাঁর লেখা। তাঁর প্রথম কাব্যগ্রন্থ: ললিতা তথা মানস (১৮৫৬)

উপন্যাস

প্রবন্ধ

সম্পাদনা 
 বঙ্গদর্শন পত্রিকা (১৮৭২-১৮৭৬)

তথ্যসূত্র

বাঙালি সাহিত্যিকদের সাহিত্য কর্ম
পল ম্যাককার্টনি

স্যার পল ম্যাককার্টনি (জন্ম জুন ১৮, ১৯৪২) একজন ইংরেজ পপ সঙ্গীত তারকা।  তিনি ১৯৬০ এর দশকের জনপ্রিয় ব্যান্ড দল দ্য বীটল্‌স এর সদস্য ছিলেন। পরবর্তীতে দ্য বীটল্‌স ভেঙ্গে যাওয়ার পর তিনি একক ভাবে সাফল্য লাভ করেন। সঙ্গীতে তার অবদানের জন্য তাকে রাণী এলিজাবেথ নাইট খেতাব প্রদান করেন।

তথ্যসূত্র

বহিঃসংযোগ

১৯৪২-এ জন্ম
ইংরেজ সঙ্গীতশিল্পী
জীবিত ব্যক্তি
পার্লোফোনের শিল্পী
গ্র্যামি আজীবন সম্মাননা পুরস্কার প্রাপক
কলাম্বিয়া রেকর্ডসের শিল্পী
ব্রিট পুরস্কার বিজয়ী
ক্যাপিটল রেকর্ডসের শিল্পী
লেজিওঁ দনর প্রাপক
কেনেডি সেন্টার সম্মাননা প্রাপক
পুরুষ বেস গিটারবাদক
ইংরেজ রক সঙ্গীতশিল্পী
ইংরেজ রক গিটারবাদক
পলিডোর রেকর্ডসের শিল্পী
ইংরেজ রেকর্ড প্রযোজক
ইংরেজ পুরুষ ধ্রুপদী সুরকার
ইংরেজ রক বেস গিটারবাদক
ইংরেজ বেস গিটারবাদক
ইংরেজ বহু-যন্ত্রবাদক
ইংরেজ রক পিয়ানোবাদক
ইংরেজ পুরুষ গিটারবাদক
ব্রিটিশ পুরুষ পিয়ানোবাদক
ইংরেজ গায়ক-গীতিকার
ইংরেজ জনহিতৈষী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর ধ্রুপদী সুরকার
২০শ শতাব্দীর ইংরেজ সঙ্গীতশিল্পী
২১শ শতাব্দীর ধ্রুপদী সুরকার
২১শ শতাব্দীর ইংরেজ সঙ্গীতশিল্পী
শ্রেষ্ঠ মৌলিক সুর বিভাগে একাডেমি পুরস্কার বিজয়ী
ডেকা রেকর্ডসের শিল্পী
ইংরেজ ইলেকট্রনিক সঙ্গীতজ্ঞ
মার্কিন যুক্তরাষ্ট্রে ইংরেজ প্রবাসী
ইংরেজ চলচ্চিত্র প্রযোজক
ইংরেজ গায়ক
আইরিশ বংশোদ্ভূত ইংরেজ ব্যক্তি
ইংরেজ বন্দী ও আটক
ইংরেজ রক কিবোর্ডবাদক
গ্র্যামি পুরস্কার বিজয়ী
আইভোর নোভেলো পুরস্কার বিজয়ী
নাইটস ব্যাচেলর
অর্ডার অব দ্য ব্রিটিশ এম্পায়ার পদক বিজয়ী
এমটিভি ইএমএ বিজয়ী
প্রাইমটাইম এমি পুরস্কার বিজয়ী
ইংরেজ শতকোটিপতি
নক্ষত্র (হিন্দু জ্যোতিষ)

ভারতীয় জ্যোতির্বিজ্ঞান ও বৈদিকদের জ্যোতিষশাস্ত্র অনুসারে নক্ষত্র হল চন্দ্রপথের ২৮টি ভাগ যেগুলো "চন্দ্রনিবাস" হিসেবে পরিচিত । সূর্যের গতিপথকে যেমন ১২ ভাগে ভাগ করে প্রতি ভাগের নাম রাখা হয়েছে রাশি তেমনি চন্দ্রপথকে ২৮ ভাগে ভাগ করে প্রতি ভাগের নাম রাখা হয়েছে নক্ষত্র । বিভিন্ন দেশে এই চন্দ্রনিবাসসমূহের নাম বিভিন্ন । ভূমধ্যাঞ্চলীয় আরবে ও পূর্বাঞ্চলীয় চীনে সময় পরিমাপের এ প্রাকৃতিক ঘড়িটিকে ২৮ ভাগেই ভাগ ক'রে নিয়েছে । আরবরা একে বলে "মঞ্জিল"  আর চীনাদের কাছে এ "সিউ" নামে পরিচিত । মিশরেও এমন এক আকাশবিভাজন পাওয়া যায় , যা ৩৬ ভাগে বিভক্ত "দেকান" নামে পরিচিত । প্রাচীন গ্রিসে এধরনের কোন চন্দ্রনিবাস চর্চার কথা জানা যায় না । গণিতজ্যোতিষে গাণিতিকভাবে ১২.৮‌৫৩ (বা ১২° ৫১ ৩/৭') অংশে (degree) এক নক্ষত্র ও ২.৩ নক্ষত্রে এক রাশি হিসেব করা হয় ।

পর্যবেক্ষণের ইতিহাস 
সময়ের হিসেব রাখার প্রয়োজনে নিশাসঙ্গী চাঁদের গতিপথকে মানুষ বুঝতে চেয়ে আসছে কত আগে থেকে তা এখনও অজানা । সম্প্রতি স্কটল্যান্ডের আবডীনশায়ারে অন্তত ১০,০০০ বছরের প্রাচীন এক চন্দ্রনিবাসের সন্ধান পেয়েছে একদল প্রত্নতাত্ত্বিক যা প্রচলিত চন্দ্রনিবাসগুলোর প্রাচীনতমটির থেকেও ৫,০০০ বছর আগের ।

নক্ষত্রাদি 
ঋগ্বেদীয় দেবদেবী ইন্দ্র , অগ্নি , সোম , বিশ্বদেব , অশ্বিদ্বি , মরুৎগণ , বরুণ প্রমুখ দেবতা সূক্ত-দ্রষ্টা ঋষিদের মননে যথাক্রমে জ্যেষ্ঠা , কৃত্তিকা , মৃগশিরা , উত্তরাষাঢ়া , অশ্বিণী , শতভিষা , স্বাতী প্রভৃতি । সর্বপ্রাচীন যে গ্রন্থে ২৮ নক্ষত্রের তালিকা পাওয়া  যায় তার নাম কৃষ্ণযজুর্সংহিতা তথা তৈত্তিরীয় কৃষ্ণযজুর্সংহিতা ৪.৪.১০ ,  । এছাড়া অথর্ববেদ ১৯.৭  ও ৩২০০ বছর আগে [খ্রী.পূ. ১২শ শতাব্দীতে] রচিত লগধের বেদাঙ্গ জ্যোতিষেও এর উল্লেখ পাওয়া যায় । । সে সময়কালটি ভারতীয় উপমহাদেশে প্রাচীন সিন্ধু সভ্যতার অন্তর্ভুক্ত পরবর্তী হরপ্পা যুগকে নির্দেশ করে । যদিও জ্যোতিষীয় চর্চায় জ্যোতির্বিজ্ঞানের সুস্পষ্টভাবে চিহ্নিত অভিজিৎ নক্ষত্রকে ধারণ করতে পারেনি  , কারণ চন্দ্রনিবাস হিসেবে অভিজিতের বিস্তৃতি অন্য নক্ষত্রদের থেকে কম

নক্ষত্রের তাৎপর্য 
প্রাগেতিহাসিক কাল থেকে সময়ের হিসেব রাখার প্রয়োজনেই চাঁদ-পৃথিবী-সূর্য-তারামন্ডল দিয়ে পরমকরুণাময় সৃজক-নির্মিত বিশাল পরিসরের এ প্রাকৃতিক ঘড়িটিকে মানুষ ব্যবহার ক'রে আসছে ।  চাঁদ প্রত্যেক তিথিতে একেকটি নক্ষত্রের সীমানায় অবস্থান করে। পূর্ণিমার দিন চাঁদ যে নক্ষত্রে অবস্থান করে তদনুসারে মাসের নাম বৈশাখ, জ্যৈষ্ঠ, আষাঢ় ইত্যাদি রাখা হয়েছে । প্রত্যেক নক্ষত্রের আকাশস্থানের পরিমাণ (৩৬০ / ২৮ = ১২ ডিগ্রী ৮৬ মিনিট)। প্রতিটি নক্ষত্রের একটি বিশেষ তারাকে (সাধারণত উজ্জ্বলতম তারাকে) নির্দিষ্ট করা হয় এবং একে যোগতারা বলা হয়। কোন নক্ষত্রের আদিবিন্দু থেকে ঐ নক্ষত্রের যোগতারা পর্যন্ত ভূকক্ষের অংশকে উক্ত নক্ষত্রের ভোগ বলা হয়। শাস্ত্রে নক্ষত্রের অবস্থান এবং যোগতারা নির্দিষ্ট করা আছে। তাই প্রত্যেক নক্ষত্রের ভোগ নির্দিষ্ট। এর কোন পরিবর্তন হয়না।

হিন্দু পুরাণ 
হিন্দু পুরাণে ২৮ টি নক্ষত্র নিয়ে গল্প আছে।

আরও দেখুন 
 নক্ষত্র (তারামণ্ডল)

তথ্যসূত্র

বহিঃসংযোগ 
The Fixed Stars and Constellations in Astrology: The Lunar Mansions

 
জ্যোতিষ শাস্ত্র
নক্ষত্রমণ্ডল